Ce pași trebuie să urmezi pentru a afla dacă ești infectat cu Covid-19.
Începând de azi, bucureștenii se pot înscrie, gratuit, la testarea pentru Covid-19. Platforma testampentrubucureti.assmb.ro a fost deschisă astăzi. Site-ul merge foarte greu și trebuie să te înarmezi cu multă răbdare.
Platforma iniţiată de Primăria Capitalei prin care te poţi înscrie voluntar să fii testat pentru coronavirus a devenit funcţională.Vei avea de completat un chestionar cu nume, prenume, CNP, adresa de e-mail şi va trebui să răspunzi la câteva întrebări, precum dacă prezinţi simptome care să corespundă cu infectarea cu noul coronavirus, dacă ai călătorit în ultimele 14 zile sau dacă te-ai aflat în contact apropiat cu un caz confirmat cu Covid-19.Platforma a fost lansată la ora 13:00, însă trebuie să te înarmezi cu răbdare. Site-ul merge greu, din cauza numărului mare de accesări. După ce ai urmat toţi paşii, vei fi sunat pentru a stabili ziua şi ora în care vei fi testat. Atenţie, doar 11.000 de bucureşteni se pot înscrie în program.Dacă săptămâna asta te înscrii să vezi dacă ai fost infectat, de săptămâna viitoare poţi afla dacă ai imunitate la noul coronavirus. În viitorul program se pot înscrie doar 10.500 de bucureşteni.